stanford-oval/wikipedia huggingface dataset:
Hevikaraoke
Historia

Ennen suomalaisen Hevikaraoken syntyä raskaampaan musiikkiin painottuvaa karaokea on harrastettu ainakin Saksassa, Ruotsissa ja Yhdysvalloissa. Suomeen idea rantautui vuonna 2004, jolloin helsinkiläisessä Corner Barissa alettiin järjestää säännöllisesti nimenomaan hevimusiikkiin keskittyvää karaokea. Hevikaraoken laululistoilla on tarjolla vain heviä tai raskasta rockia ulottuen 1960-luvun rock-klassikoista tämän päivän metallihitteihin. Hevikaraokessa tunnelmaa nostattavat savukoneet, ja kiertueilla sekä festivaaleilla mukana on myös keikkamaista tunnelmaa luova valoshow. Suuri osa esiintyjistä suhtautuu intohimoisesti esittämäänsä musiikkiin, ja esiintymisellä on yleensä merkittävämpi osa kuin perinteisessä karaokessa.
Suomessa järjestettiin aktiivisesti Hevikaraokea 2000-luvulla Oulussa (Hevimesta), Helsingissä (Hevimesta Hellsinki ja Corner Bar), Hämeenlinnassa (RockTown), Turussa (Rokkibaari), Kouvolassa (Rytmi-Katti), Korialla (Kuja-Kolli), Porvoossa (Walter's Pub) ja Keravalla (Panama Jack). Ravintoloiden lisäksi hevikaraokea järjestettiin muun muassa Ruisrock-festivaaleilla, Ankkarock-festivaaleilla ja Finnish Metal Expo -tapahtumassa. Vuoden 2006 jälkeen eri paikkakuntien ravintolat kuitenkin lopettivat toimintansa tai muuttivat teemansa erilaiseksi, jolloin hevikaraoke poistui vuosien kuluessa eri pubien, baarien, yökerhojen ja festivaalien tapahtumalistoilta.
Historia > Nykyhetki (2010-)

2010-luvulla virallista hevikaraoketapahtumaa on järjestetty muun muassa Helsingin Painobaarissa ja kerran viikossa Oulun Hevimestassa. 
28.5.2010 julkaistiin DVD-kokoelma "Heavykaraoke: Hits of Nightwish". Tämä julkaisu on toistaiseksi viimeisin hevikaraoken myyntituote.
Jonkin ajan kuluttua julkaisun jälkeen hevikaraoken kotisivut suljettiin.
13.5.2015 alkaen Hevikaraoke jatkuu jälleen säännöllisesti Helsingissä Bar Bäkkärillä brändillä "Hevikaraoke Helsinki". Myös hevikaraoken kotisivut avattiin uudistettuina, tosin ilman sisältöä.
Julkaisut

Perinteisten ulkomaisten valmistajien lisäksi myös Suomessa on julkaistu karaokeversioita hevikappaleista. Näitä on muun muassa DVD-kokoelmissa Hevikaraoke vol. 1–4, Heavy Karaoke vol. 601–604 ja 2 kpl Metallikaraoke ja tietokonejärjestelmässä KSF Player 3000 Rock and Heavy.
Aiheesta muualla

Suomen virallinen hevikaraokesivusto (Arkistoitu – Internet Archive)
Metallikaraoke-DVD (Arkistoitu – Internet Archive) KSF
Tähtikaraoke: Metallikaraoke balladit (DVD) Elonet-tietokanta
KSF Player 3000 Rock and Heavy (Arkistoitu – Internet Archive) KSF
Hembygdens Vänner i Sjundeå

| Hembygdens Vänner i Sjundeå rf |
| --- | --- |
 Siuntion kotiseutumuseo Siuntion kirkonkylässä.
Perustettu:  13. syyskuuta 1914
Perustaja:  Axel Lille, Ivar Hortling, Henrik Lindeberg
Toimiala:  Kotiseututyö
Kotipaikka:  Siuntio
Infobox OKVirheellinen NIMI-arvo: 
Hembygdens Vänner i Sjundeå rf (suomeksi: kotiseudun ystävät Siuntiossa ry) on siuntiolainen vuonna 1914 perustettu kotiseutuyhdistys. Yhdistys vaalii Siuntion historiaa sekä kokoaa ja säilyttää esineitä ja asiakirjoja, jotka liittyvät Siuntion historiaan. Hembygdens Vänner i Sjundeå ylläpitää myös Siuntion kotiseutumuseota Siuntion kirkonkylässä. Yhdistys on julkaissut Siuntioon liittyvää kirjallisuutta. Hembygdens vänner i Sjundeå on ruotsinkielinen yhdistys.
Historia ja perustaminen

Kotiseutuyhdistys Hembygdens Vänner i Sjundeå rf perustettiin kokouksessa Pikkalan kansakoulussa syyskuun 13. päivänä vuonna 1914 toisen maailmansodan aikaan. Yhdistyksen perustajajäseniä olivat muun muassa Axel Lille, Ivar Hortling ja Henrik Lindeberg.
Yhdistys täytti 100 vuotta vuonna 2014.
Julkaisuja

Hembygdens Vänner i Sjundeå on julkaissut monia Siuntion historiaan liittyviä kirjoja. Näitä ovat muun muassa:
Sjundeå sockens historia (delar I - III), 1953, 1964
Hembygdens vänner i Sjundeå R.F.: historisk överblick över föreningens verksamhet åren 1914-1984 : Fanjunkars
Kurkistuksia, kuvia ja kertomuksia vanhasta Siuntiosta, 2014
Hossam Ghaly

| 0 | 1 | 2 |
| --- | --- | --- |

Henkilötiedot
Koko nimi: Hossam Ghaly (Arabiaksi: حسام غالي)
Syntymäaika: 15. joulukuuta 1981 (ikä 42)
Syntymäpaikka:  Kafr El Sheikh, Egypti
Pelipaikka: keskikenttäpelaaja
Pituus: 181 cm
Seura
Seura:  Nassr Saudi Club
Junioriseurat
:  Al-Ahly
Seurat
| Vuodet | Seura | O (M) |
| 2002-2003 2003-2006 2006-2009 2008 2009- |  Al-Ahly   Feyenoord   Tottenham Hotspur →  Derby County    Nassr Saudi Club | 22 (1) 49 (3) 16 (2) ? (?) 0 (0) |
Maajoukkue
| 2002– |  Egypti | 31 (2) |
 Seurajoukkueuran tilastot kattavat vain kansalliset sarjat, päivitetty 16. helmikuuta 2007.  Maajoukkueuran tilastot päivitetty 20. tammikuuta 2010.
| Mitalit> Maa:   Egypti.Miesten jalkapallo.AM-kilpailut  | Mitalit> Maa:   Egypti.Miesten jalkapallo.AM-kilpailut  | Mitalit> Maa:   Egypti.Miesten jalkapallo.AM-kilpailut  | Maa:   Egypti> Miesten jalkapallo. |
| --- | --- | --- | --- |
|  Kultaa | Angola 2010 | Jalkapallo |  |
Hossam Ghaly (s. 15. joulukuuta 1981 Kafr El Sheikh, Egypti) on egyptiläinen jalkapalloilija, joka edustaa Saudi-Arabialaista jalkapallojoukkue Nassr Saudi Clubia. Hän on pelipaikaltaan keskikenttäpelaaja.
Ura

Al-Ahlyn nuorisojoukkueesta edustusjoukkueeseen vuonna 2001 murtautunut Ghaly siirtyi Feyenoord Rotterdamiin vuonna 2003. Kolmen vaivalloisen kauden jälkeen Alankomaissa Ghaly siirtyi tammikuussa 2006 Tottenhamiin.
Toukokuussa 2007 Ghaly sai kyseenalaisella teollaan Tottenhamin kannattajien vihan ylleen. Toukokuisessa pelissä hänet vaihdettiin kentälle ja vielä myöhemmin samassa pelissä kentältä pois. Ghaly menetti hermokontrollinsa pois vaihtamisen johdosta ja heitti pelipaitansa kentälle, ikään kuin hän ei olisi arvostanut Tottenhamia seurana. Toistaiseksi tuo on jäänyt Ghalyn viimeiseksi peliksi Tottenhamissa. Tammikuussa 2008 Ghaly siirtyi loppukaudeksi lainalle Valioliigassa kaudella 2007/2008 pelanneeseen Derby Countyyn. Tammikuussa 2009 Tottenhamin manageri Harry Redknapp pyysi Tottenhamin faneilta että he antaisivat Ghalylle anteeksi ja unohtaisivat Ghalyn tempun.
26. tammikuuta 2009 Ghaly siirtyi Saudi-Arabiaan Nassr Saudi Clubiin.
Ura > Maajoukkueura

Ghaly on edustanut Egyptin maajoukkuetta 31 kertaa.
Incles

Incles on kylä Andorrassa Canillon pitäjässä. Vuoden 2018 arvioissa kylässä oli 388 asukasta.
Ingolf Elster Christensen

| Ingolf Elster Christensen |
| --- | --- |

Norjan puolustusministeri
 Lykken hallitus 26. heinäkuuta 1926 – 28. tammikuuta 1928  
Edeltäjä:  Karl W. Wefring
Seuraaja:  Fredrik Monsen
Norjan oikeusministeri
 Lykken hallitus 5. maaliskuuta 1926 – 26. heinäkuuta 1926  
Edeltäjä:  Paal Berg
Seuraaja:  Knud Øyen
Suurkäräjäedustaja
 Sognin ja Fjordanen vaalipiiri 1922–1927  
Oslon ja Akershusin maaherra
 1930–1941  
Sognin ja Fjordanen maaherra
 1910–1929  
Henkilötiedot
Syntynyt: 28. maaliskuuta 1872 Førde, Norja
Kuollut: 3. toukokuuta 1943 (71 vuotta) Førde, Norja
Ammatti:  upseeri, juristi, poliitikko
Tiedot
Puolue:  Høyre
Kunnianosoitukset:  Pyhän Olavin ritarikunta (1912) Kunnialegioona
Ingolf Elster Christensen (28. maaliskuuta 1872 Førde – 3. toukokuuta 1943 Førde) oli norjalainen juristi, upseeri ja Høyren poliitikko. Hän istui suurkäräjillä vuosina 1922–1927 ja toimi Norjan oikeusministerinä 1926 sekä puolustusministerinä 1926–1928. Hän oli Sognin ja Fjordanen maaherra vuosina 1910–1929 sekä Oslon ja Akershusin maaherra 1930–1941.
Aiheesta muualla

Kuvia tai muita tiedostoja aiheesta Ingolf Elster Christensen Wikimedia Commonsissa
Ignazio Corrao

| Ignazio Corrao |
| --- | --- |

Euroopan parlamentin jäsen
 1.7.2014–  
Ryhmä:  Vihreät/EFA (2020–) EFDD-ryhmä (2014–2019)
Henkilötiedot
Syntynyt: 14. tammikuuta 1984 (ikä 40) Rooma, Italia
Kansalaisuus:  italialainen
Tiedot
Puolue:  sitoutumaton
Muut puolueet:  Viiden tähden liike (2014–2020)
Ignazio Corrao (s. 14. tammikuuta 1984 Rooma, Italia) on italialainen poliitikko. Corrao on puoluekannaltaan sitoutumaton. Aikaisemmin hän on edustanut Viiden tähden liikettä. Corrao on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa nykyisin Vihreät / Euroopan vapaa allianssi -ryhmää.
Aiheesta muualla

Ignazio Corrao Euroopan parlamentin jäsenet. Euroopan parlamentti.
Heronin kaava

Kolmio, jonka sivut ovat a, b ja c.
Heronin kaavalla voidaan laskea kolmion pinta-ala, kun tiedetään sen kaikkien sivujen pituudet.
Formaalisti: Olkoon kolmion sivujen pituudet a, b ja c. Tällöin kolmion pinta-ala A saadaan kaavasta
Heronin kaava saa muodon
kun  p:n lauseke sijoitetaan yllä olevaan kaavaan.
Kun merkitään  S_{2}=a^{2}+b^{2}+c^{2} ja  S_{4}=a^{4}+b^{4}+c^{4}, saa kaava muodon
Historiaa

Kaava on nimetty ensimmäisellä vuosisadalla eläneen Heron Aleksandrialaisen mukaan. Heronin kaavan todistus esiintyy hänen kirjoittamassaan kirjassa Metrica. On myös uskottu, että jo Arkhimedes tunsi kaavan, mutta on myös mahdollista, että kaava tunnettiin paljon ennen Arkhimedesta.
Heronin kaava korkeusjanojen pituuksien avulla

Heronin kaava voidaan kirjoittaa myös sellaiseen muotoon, jossa pinta-ala lausutaan kolmion sivujen pituuksien sijasta sen korkeusjanojen pituuksien  h_{1},  h_{2} ja  h_{3} avulla.
Asetetaan  d={\frac {2}{h_{1}}},  e={\frac {2}{h_{2}}} ja  f={\frac {2}{h_{3}}}.
Tällöin
Aiheesta muualla

Wikimedia Commonsissa on kuvia tai muita tiedostoja aiheesta .
http://mathworld.wolfram.com/HeronsFormula.html (englanniksi) Kaava ja trigonometrinen todistus.
http://jwilson.coe.uga.edu/EMT668/EMAT6680.2000/Umberger/MATH7200/HeronFormulaProject/GeometricProof/geoproof.html (Arkistoitu – Internet Archive) Heronin kaavan geometrinen todistus.
http://www.cut-the-knot.org/pythagoras/herons.shtml (englanniksi) Suorakulmaisille kolmioille
Ilmestyskirjaluola

| Ilmestyskirjaluola Σπήλαιο της Αποκάλυψης |
| --- | --- |
 Ilmestyskirjaluolan luostari.
Sijainti:  Pátmos, Etelä-Egean saaret, Kreikka
Koordinaatit:  37°18′52″N, 26°32′41″E
Kirkkokunta:  ortodoksinen kirkko
Hiippakunta:  Ekumeeninen patriarkaatti, Pátmoksen eksarkaatti
Perustettu:  1000-luku (luostari)
 Osa Unescon maailmanperintökohdetta Pátmoksen Chóran kylä, Johannes Teologin luostari ja Ilmestyskirjaluola 
Lisää rakennusartikkeleitaArkkitehtuurin teemasivulla
Ilmestyskirjaluola (kreik. Σπήλαιο της Αποκάλυψης, Spílaio tis Apokálypsis) on luola ja pyhiinvaelluskohde Pátmoksen saarella Kreikassa. Sen yhteydessä toimii ortodoksinen luostari. Luola on perimätiedon mukaan paikka, jossa evankelista Johannes asui ollessaan Pátmoksella vankina, ja jossa hän sai ilmestyksensä, jotka muodostavat Ilmestyskirjan.
Ilmestyskirjaluola.
Johanneksen uskotaan olleen Pátmoksella noin vuosina 95–96. Pyhiinvaelluspaikka ja luostari on myöhemmin rakennettu perimätiedon mukaiselle Johanneksen asuinluolan paikalle. Ilmestyskirjaluola sijaitsee Skálan ja Chóran kylien puolessavälissä ylös Chóraan johtavan tien varressa. Matkaa Skálaan on noin 1,5 kilometriä ja Chóraan noin 1,6 kilometriä. Ylhäällä Chórassa on Pátmoksen tunnettu ja suurempi Johannes Teologin luostari, jota ei tule sekoittaa Johanneksen ilmestysten paikkaan. Kun Johannes Teologin luostaria alun perin suunniteltiin vuonna 1088, sitä oltiin rakentamassa Ilmestyskirjaluolan paikalle. Luostarin rakennuttaja Johannes Khristodoulos kuitenkin päätti rakentaa saaren pääluostarin suojaisempaan paikkaan ylös. Samassa yhteydessä luola suljettiin osaksi pienemmän luostarin kappelia.
Ilmestyskirjaluola on osa kyseistä luostarirakennuksen kappelitilaa. Osa kappelin seinistä ja katosta on alkuperäistä luonnonkalliota. Kallioseinässä on pyöreä kolo, johon Johanneksen sanotaan lepuuttaneen päätään. Se on aidattu ja ympäröity hopeisella kehyksellä. Sen vieressä on toinen kolo, josta Johanneksen kerrotaan ottaneen kiinni kädellä hänen noustessaan ylös lepopaikaltaan.
Luola on vuodesta 1999 osa Unescon maailmanperintökohdetta nimeltä Pátmoksen Chóran kylä, Johannes Teologin luostari ja Ilmestyskirjaluola. Luostarin yhteydessä on myös kaksi muuta kirkkoa, jotka on omistettu Pyhälle Artemiokselle ja Pyhälle Nikolaokselle, sekä tavanomaiset luostaritilat munkkien huoneineen.
Aiheesta muualla

Kuvia tai muita tiedostoja aiheesta Ilmestyskirjaluola Wikimedia Commonsissa
Huiskupullojukka

| Huiskupullojukka |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Nolinoideae
Suku::  Beaucarnea
Laji::  recurvata
Kaksiosainen nimi
 Beaucarnea recurvata  Lem. 
Synonyymit
 Nolina recurvata 
Katso myös
   Huiskupullojukka Wikispeciesissä   Huiskupullojukka Commonsissa 
Infobox OKNimi-testi OKIUCN-testi OK: 
Huiskupullojukka eli pullojukka (Beaucarnea recurvata) on helppohoitoinen huonekasvi, jota kutsutaan sen ulkonäön vuoksi myös norsunjalaksi. Se on kotoisin Meksikosta.
Pullojukka säilöö vettä tyviosastaan pulleaan varteensa. Lehdet kasvavat varren päästä. Ne kaartuvat alaspäin, ja niiden keskellä on selvä ura, reunat ovat hiukan hammaslaitaiset. Luonnossa pullojukka voi kasvaa jopa 10 metriä korkeaksi. Pullojukka on hyvin hidaskasvuinen. Vanhoihin yksilöihin puhkeaa pieniä, kermanvalkeita kukkia, jotka muuttuvat kesän mittaan punaisiksi. Huonekasvina se kukkii hyvin harvoin tai ei ollenkaan.
Kasvi viihtyy puolivarjossa tai auringossa. Kesällä kasvi kastellaan kunnolla, kun multa on kunnolla kuivunut. Talvella vettä annetaan vähemmän. Liikakastelu on yleisin hoitovirhe. Kasvia lannoitetaan keväällä ja kesällä pari kertaa kuukaudessa, muulloin lannoitus ei ole tarpeen. Keväällä kasvista voi irrottaa tyvivesoja, jotka istutetaan omiin ruukkuihinsa.
Pullojukka on myrkytön.
Aiheesta muualla

Viherpiha: Pullojukan kastelu
Huonekasvit.fi: Pullojukka (Beaucarnea recurvata) (Arkistoitu – Internet Archive)
Hattusaari

Hattusaari on kylä Lieksassa. Se sijaitsee Kolilta Pieliseen pistävässä niemessä sekä seitsemän kilometriä pitkässä Hattusaaressa. Kolin alueen vaaroista Rintasenvaara ja sen jyrkänne Mustarintanen sijaitsevat Hattusaaren alueella. Rintasenvaaralla on Loma-Kolin laskettelurinteitä.
Historia

Hattusaari sai ensimmäiset vakituiset asukkaansa 1600-luvun loppupuolella. 1672 Olli Ryhänen perusti talonsa saaressa nykyisen Tietävälän paikalle. Mustosia muutti Hattusaareen 1748 ja sukua asuu vieläkin ainakin Ristolan ja Jänisvaaran tiloilla.
Vuonna 1860 Hattusaari oli elinvoimainen kylä, sillä asukkaita oli henkikirjoittajan mukaan 199. Laivaliikenne ja maatalouden kukoistus kesti vielä pitkälle 1900-luvulle. Hattusalmen takaisessa Hattusaaressa toimi 1947 vielä kansakoulu, jonka väliaikaisena opettajana toimi tuolloin Kolin koulun eläkkeellä oleva opettaja Antti Ryynänen. Opettaja kuoli välitunnilla saamaansa sydänkohtaukseen keväällä 1947. Saareen saatiin pengertie helpottamaan kulkua 1970-luvun alussa.
Osa-alueet

Hattusaaressa on linna-alkuisia paikannimiä, kuten Linnansaari ja Linnanniemi, vaikka mitään linnaan liittyvää kalliota tai muuta vastaavaa alueelta ei löydy. Hattusaaren kylän mantereen puolella on paljon niini-nimisiä paikannimiä: esimerkiksi Niinilahti, Niinivaara, Niininiemi ja Niinipatama.
Elinkeinot

Nykyisin loma-asuntojen vuokraus on kylässä tärkeä elinkeino. Hattusaaren kylässä on paljon vesialueita, joten siellä on myös paljon vapaa-ajan asuntoja. Runsas vapaa-ajan rakennusten rakentaminen 2000-luvulla on vilkastuttanut kylän elämää.
Hossam Hassan

| 0 | 1 | 2 |
| --- | --- | --- |

Henkilötiedot
Syntymäaika: 10. elokuuta 1966 (ikä 58)
Syntymäpaikka: Kairo, Egypti
Pelipaikka: hyökkääjä
Pituus: 178 senttimetriä
Seura
Seura: Al-Ittihad Al-Iskandary
Pelinumero: 9
Junioriseurat
1983–1985: Al-Ahly
Seurat
| Vuodet | Seura | O (M) |
| 1985–1990 1990–1991 1991–1992 1992–1999 1999–2000 2000–2004 2004–2006 2006–2007 2007 | Al-Ahly PAOK FC Neuchâtel Xamax Al-Ahly Al-Ain FC Zamalek Al-Masry Tersana Al-Ittihad Al-Iskandary | 81 (34) 19 (5) 11 (7) 143 (83) 5 (3) 68 (40) 53 (18) 9 (6) |
Maajoukkue
| 1985–2006 |  Egypti | 169 (69) |
Valmennusura
2008 2009 2009–2011:  Al Masry  Itesalat  Zamalek
 Seurajoukkueuran tilastot kattavat vain kansalliset sarjat, päivitetty 14. joulukuuta 2006.  Maajoukkueuran tilastot päivitetty 14. syyskuuta 2006.
| Mitalit> Maa:   Egypti.Miesten jalkapallo.AM-kilpailut  | Mitalit> Maa:   Egypti.Miesten jalkapallo.AM-kilpailut  | Mitalit> Maa:   Egypti.Miesten jalkapallo.AM-kilpailut  | Maa:   Egypti> Miesten jalkapallo. |
| --- | --- | --- | --- |
|  Kultaa | Burkina Faso 1998 | Jalkapallo |  |
|  Kultaa | Egypti 2006 | Jalkapallo |  |
Hossam Hassan (arab.حسام حسن s. 10. elokuuta 1966 Kairo, Egypti) on peliuransa lopettanut egyptiläinen jalkapalloilija, joka oli pelipaikaltaan hyökkääjä. Häntä pidetään yhtenä Egyptin ja Afrikan parhaimmista pelaajista kautta aikojen.kenen mukaan?
Ura

Hassan on pelannut Egyptin maajoukkueessa enemmän maaotteluita ja tehnyt enemmän maaleja kuin kukaan muu maan maajoukkueen historiassa. Toukokuussa 2001 hän oli jopa hetken eniten maaotteluita maailmassa pelannut jalkapalloilija 157 ottelullaan. Hossamin viimeinen maaottelu ennen maaotteluransa lopettamista oli helmikuussa 2006 pelattu African Nations Cupin ottelu Senegalia vastaan, jolloin hänestä myös samalla tuli vanhin koskaan turnauksessa pelannut. Hän lopetti uransa Egyptin kolmanneksi suosituimpana joukkueena Al-Ahlyn ja Zamalekin jälkeen pidetyssä Al-Ittihad-seurassa.
Hassan on myös voittanut lukuisan määrä mestaruuksia sekä maajoukkueessa että seurajoukkueissaan, ja Afrikan jalkapalloliitto on valinnut hänet Afrikan viimeisen viidenkymmenen vuoden kolmanneksi parhaaksi pelaajaksi.
Nykyään Hossam Hassan toimii jalkapallovalmentajana. Hän siirtyi Zamalekin päävalmentajaksi joulukuussa 2009.
Aiheesta muualla

Hossam Hassan, World´s most capped player
Egyptin joukkue – Jalkapallon AM-kilpailut 1998
1 El-Sayed |
2 El-Saqua |
3 Emara |
4 Ramzy |
5 Kamouna |
6 Abdelhadi |
7 Youssef |
8 Radwan |
9 H. Hassan |
10 Sabry |
11 Rayan |
12 Khashaba |
13 Salah |
14 Emam |
15 Fahim |
16 El-Hadary |
17 A. Hassan |
18 Abdelnasser |
19 El-Sheshini |
20 Mostafa |
21 Nabih |
22 Saber |
Valmentaja El-Gohari
Egyptin joukkue – Jalkapallon AM-kilpailut 2000
1 N. El-Sayed |
2 I. Hassan |
3 Emara |
4 Ramzy |
5 El Saqqa |
6 El-Hafiz |
7 Youssef |
8 Radwan |
9 H. Hassan |
10 Sabry |
11 El-Said |
12 El-Moneim |
13 Ali |
14 Emam |
15 Said |
16 El-Hadary |
17 A. Hassan |
18 Farouk |
19 Hosny |
20 Khashaba |
21 Abdelaziz |
22 A. El-Sayed |
Valmentaja Gili
Egyptin joukkue – Jalkapallon AM-kilpailut 2002
1 N. El-Sayed |
2 Fahim |
3 Emara |
4 Ramzy |
5 El-Saqua |
6 H. Said |
7 El Amin |
8 Radwan |
9 H. Hassan |
10 Hamza |
11 El-Said |
12 Barakat |
13 Gomaa |
14 Emam |
15 I. Said |
16 El-Hadary |
17 A. Hassan |
18 Hossam |
19 Hosni |
20 Ela |
21 T. El-Sayed |
22 Monsef |
Valmentaja Al Gohary
Egyptin joukkue – Jalkapallon AM-kilpailut 2006
1 El-Hadary |
2 A. El-Sayed |
3 Abdelwahab |
4 Said |
5 El-Saqua |
6 Mostafa |
7 Fathi |
8 Eno |
9 H. Hassan |
10 Moteab |
11 Shawky |
12 Barakat |
13 T. El-Sayed |
14 Ali |
15 Mido |
16 A. El-Sayed |
17 A. Hassan |
18 Sabry |
19 Zaki |
20 Gomaa |
21 Abdel Malek |
22 Abdel Monsef |
Valmentaja Shehata
Hialeah

| Hialeah |
| --- | --- |

 lippu:  vaakuna

Valtio:  Yhdysvallat
Osavaltio:   Florida
Piirikunta:  Miami-Dade
Hallinto:  
 – Pormestari:  Carlos Hernández (R)
Pinta-ala:  
 – Kokonaispinta-ala:  59,10 km²
 – Josta vettä:  3,48 km² 
Korkeus:  2 m
Väkiluku (2010):  224 669
 – Väestötiheys:  4 249,79 as./km²
 – Metropolialue:  5 828 919
Aikavyöhyke:  UTC-5 (kesäaika UTC-4)
Lempinimi::  The City of Progress
 
 http://ci.hialeah.fl.us/ 
Infobox OKVirheellinen NIMI-arvo: 
Hialeah on kaupunki Miami-Daden piirikunnassa Floridassa Yhdysvalloissa. Kaupungissa oli vuonna 2009 218 896 asukasta, mikä tekee siitä Floridan osavaltion viidenneksi suurimman kaupungin. Vuoden 2000 väestönlaskennan mukaan kaupungissa oli 226 419 asukasta. Hialeah on osa Miamin ja South Floridan metropolialueita. Kaupunki on perustettu vuonna 1925.
Hialeahissa asuu Hialeah Gardensin jälkeen suhteellisesti toiseksi eniten espanjankielistä väestöä Yhdysvalloissa. Yli 90 prosenttia kaupungin asukkaista puhuu espanjaa äidinkielenään.
Maantiede

Hialeahin koordinaatit ovat 25°51'38" pohjoista leveyttä ja 80°17'38 läntistä pituutta. Kaupungin pinta-ala on 51,1 neliökilometriä, josta 49,8 km² on maa-aluetta ja 1,3 km² vesialuetta.
Tilastotietoa

Vuoden 2000 väestönlaskennan mukaan kaupungissa on 226 419 asukasta, 70 704 kotitaloutta ja 57 482 perhettä. Väestötiheys on 4,543.7/km². Kaupungin asukkaista 88,01% on valkoihoisia, 2,41% afroamerikkalaisia, 0,13% alkuperäisamerikkalaisia, 0,40% aasialaisia, 0,02% Tyynen valtameren alueelta tulevia, 5,47% muihin rotuihin kuuluvia ja 3,55% kahteen tai useampaan rotuun kuuluvia. 85,17% väestöstä on latinotausta.
Miesten keskitulo on Hialeahissa 23 133 Yhdysvaltain dollaria vuodessa ja naisten keskitulo 17 886 dollaria vuodessa. Kaupungin väestöstä 18,6% ja perheistä 16% elää köyhyysrajan alapuolella. Köyhyysrajan alapuolella elävästä väestöstä 22,2% on alle 18-vuotiaita ja 22,4% yli 65-vuotiaita.
Aiheesta muualla

Wikimedia Commonsissa on kuvia tai muita tiedostoja aiheesta .
Hialeahin viralliset verkkosivut (Arkistoitu – Internet Archive)
Ilmar Reepalu

Reepalu vuonna 2013.
Ilmar Reepalu (s. 1943 Nõva) on virolaissyntyinen ruotsalainen sosiaalidemokraattisen puolueen poliitikko, joka on toiminut Malmön pormestarina vuodesta 1994. Hän pakeni perheineen miehitetystä maastaan vuonna 1944 ja toimi jo teini-ikäisenä Ruotsin sosiaalidemokraateissa. Hän opiskeli Chalmersin teknillisessä korkeakoulussa ja on työskennellyt Göteborgissa kestävään kaupunkisuunnitteluun erikoistuneena arkkitehtina. Reepalu oli vuonna 2010 ehdolla World Mayor Prizen saajaksi.
Reepalu on saanut osakseen syytöksiä juutalaisyhteisöltä; Malmön juutalaiset ovat syyttäneet heihin kohdistuneiden viharikosten kasvusta paitsi muslimeja ja uusnatseja, myös Reepalua, joka on syytösten mukaan laiminlyönyt juutalaisten suojelun. Pormestari on sanonut, että se, mikä vaikuttaa antisemitismiltä, olisi ymmärrettävää seurausta Israelin harjoittamasta politiikasta.
Imbodenin alue

Imbodenin alue.
Imbodenin alue (saks. Region Imboden) on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Itä-Sveitsissä Reinin ja sen alkujokien Hinterrheinin ja Vorderrheinin laaksoissa Churin kaupungin länsipuolella.
Alueeseen kuuluu seitsemän kuntaa: Bonaduz, Domat/Ems, Felsberg, Flims, Rhäzüns, Tamins ja Trin. Alueen pinta-ala on 204 neliökilometriä ja asukasluku 20 545 (31.12.2016). Alueen pääkieli on saksa.
Aiheesta muualla

Kuvia tai muita tiedostoja aiheesta Region Imboden Wikimedia Commonsissa
Israelin koripallon liigacup

Israelin koripallon liigacup on vuodesta 2006 alkaen järjestetty koripallon kaudenalusturnaus Israelissa. Turnaukseen saavat osallistua edellisen kauden kahdeksan parasta joukkuetta Israelin liigasta. Turnausta on pelattu sen historian aikana myös erilaisten sponsorinimien alla, kuten vuosina 2006–2009 Winner Cupina.
Turnaus pelataan pudotuspelisysteemillä, ja joukkueet jaetaan edellisen kauden liigasijoituksen mukaan. Eniten mestaruuksia on saavuttanut Maccabi Tel Aviv, jolla on kuusi mestaruutta.